Peste 200 de angajaţi din comerţ au protestat la uşa ministrului Muncii. Oamenii au venit din întreaga ţară să-şi strige nemulţumirile, cea mai mare dintre ele fiind legată de salarii.
Sectorul comerţului, spun ei, este cel mai mare angajator. Aproape un milion de persoane lucrează în sistem, însă peste 60% câştigă salariul minim pe economie.
În plus, oamenii vor o indexare a salariului din privat cu rata inflaţiei şi, de asemenea, cer ca bonurile de masă şi voucherele de vacanţă să nu mai fie impozitate.
Aceştia ameninţă că vor rămâne în continuare în stradă dacă Guvernul nu va lua măsuri.